Маңғыстауда балалар арасында туберкулез ауруы 2 есе өскен
DATE: 20:10, 30 Қараша 2024 | GMT +5
TITLE: Маңғыстауда балалар арасында туберкулез ауруы 2 есе өскен
URL: https://kaz.inform.kz/news/mangistauda-balalar-arasinda-tuberkulez-aurui-2-ese-osken-9afe0c/
META: DATE: 20:10, 30 Қараша 2024 | GMT +5
TOTAL WORDS: 175
AUTHOR(S):
TEXT: -17 жасқа дейінгі балалар арасындағы туберкулезбен аурушаңдық 2023 жылдың 9 айындағы 6, 9-дан 2024 жылдың 9 айында 10, 9-ға дейін өсті. Бұл 1, 6 есе көп дегенді білдіреді. Жасөспірімдер арасында туберкулезбен ауыру Түпқараған ауданында 0-ден 9 жағдайға, Жаңаөзен қаласында 2-ден 5-ке, Бейнеу ауданында 4-тен 6-ға, Ақтау қаласында 5-тен 9-ға дейін өсті. Бейнеу ауданының көрсеткіші облыстық көрсеткіштен 1, 1 есе, Түпқараған ауданы 4, 9 есе жоғары, - дейді Маңғыстау облыстық санитарлық-эпидемиологиялық қадағалау басқармасы бастығының орынбасары Бердібек Саралтаев. Маңғыстау облыстық фтизиопульмонология орталығы директорының орынбасары Құндыз Қырқымованың айтуынша, Маңғыстау облысында туберкулезбен күрес бағдарламасын жүзеге асыруға өңірдің көптеген медициналық ұйымдары қатысуда. - Аймақта 90 минутта изониазидке, фторхинолондарға, екінші қатардағы инъекциялық препараттарға және этионамидке төзімділікті анықтайтын XDR GENE-XPERT аппараты жұмыс істеп тұр. Жыл сайын 500-600 науқасқа туберкулезге қарсы ем тағайындалады. Биыл 9 айда 376 науқас ем алды. Сезімталдығы сақталған туберкулезбен ауыратын науқастардың емделу тиімділігі 94, 4% құрады, - дейді Құндыз Қырқымова. Мамандардың мәліметінше, Маңғыстауда соңғы 10 жылда туберкулезбен аурушаңдық пен өлім-жітім деңгейі тұрақты төмендеу тенденциясына ие. Бұған дейін, СҚО-да туберкулезбен ауырғандарға 38 млн теңге сомасында жәрдемақы берілгені туралы жазған болатынбыз
